Publication: Magyar Közlöny
Issue: MK-2001-118 (Year: 2001, Number: 118)
Era: 1990-2004
Section: a 37/2001. (X. 25.) PM rendelethez
Paragraph Index: 1013

a 37/2001. (X. 25.) PM rendelethez A személyi juttatás kiadásának teljesítési helyéről történő rendelkezés tartalma a könyvelési feladás, információszolgáltatás biztosításához a központosított illetményszámfejtés rendszerében A központosított illetményszámfejtés rendszerében a személyi juttatás kiadásának teljesítési helyéről történő rendelkezés a költségvetési szerv által kialakított törzsállomány alapján a következő megfigyelési, elszámolási szempontok megjelölésével történik: Költségvetési szerv Szakfeladat Szervezeti egység/funkció Főkönyvi számlaszám Témaszám Kiadási jogcím I. A megfigyelési szempontok tartalma, kódolási lehetőségei Költségvetési szerv: (az informatikai rendszerben használt fogalma: gazdálkodó): az Államháztartási törvény végrehajtási rendelete szerinti szervezet, amely munkáltatói jogosítvánnyal rendelkezik, gazdálkodási jogosultságát tekintve önállóan vagy részben önállóan gazdálkodó. Azonosítása a törzskönyvi nyilvántartással megegyező — 9 pozíciós — törzsszámmal történik. Alkalmazása kötelező. Szakfeladat: a költségvetési szervek tervezési útmutatójában előírt — 6 pozíciós — kódszám, amely a tevékenység megjelölésére szolgál. Az illetményszámfejtés rendszerében a törzsadattári nyilvántartásban szereplő szakfeladatok jelölhetők ki megfigyelési szempontnak. Alkalmazása kötelező. Szervezeti egység/funkció: a költségvetési szerv által a szervezeten belüli további tagozódás megfigyelését biztosító — 6 pozíciós — kód, amely az egészségügyi ágazatban a statisztika elkészítéséhez — további 5 pozíción — egészségügyi funkció szerinti megbontást is biztosítja. Használata nem kötelező. Közvetlen/közvetett kiadás (az informatikai rendszerben használt fogalma főkönyvi számlaszám): a költségvetési szervek számvitelére vonatkozó jogszabályi előírások szerint a személyi juttatások előirányzatainak és kiadásainak a funkcionális osztályozását biztosító (közvetlen és a közvetett személyi kiadások) megfigyelési szempont. Alkalmazása kötelező. Témaszám: további megbontás lehetőségét biztosítja — 14 pozíción — a költségvetési szerv számára. A kódszám 1—6 pozíciójának kódszámai központilag vannak kialakítva, használata a PM külön előírása szerint történik az alábbiak szerint: — kincstári jogcím (finanszírozási forrás), a költségvetési szerv főbb bevételi jogcímei szerinti megfigyelési szempont, 1 pozíción, 2001/118. szám — a finanszírozási forrást biztosító szervezet megjelölése, 2 pozíción, — a finanszírozott tevékenység, illetve előirányzati forrás (keret) megjelölése, 3 pozíción. A kódszám 1—6 pozíciója az utasítás hatálya alá nem tartozó költségvetési szervek részére foglalt. A kódszám 7—14 pozíció vonatkozásában valamennyi költségvetési szerv saját hatáskörben dönt a témaszám alkalmazásáról, amely a témákra, tevékenységekre vonatkozó további (analitikai) megfigyelésre (pl. szerződésszámonkénti, résztevékenységenkénti stb. megfigyelés) ad lehetőséget. Kiadási jogcím (az informatikai rendszerben használt fogalma: kiadásnem): a költségvetési szervek számvitelére vonatkozó jogszabályi előírások szerint a személyi juttatások előirányzatainak és kiadásainak közgazdasági osztályozási rend szerinti megfigyelési szempont (5-ös főkönyvi számlaosztály főkönyvi számlái). A kódok az elemi költségvetési személyi juttatás kiadási jogcímeihez kapcsolódó 5-ös főkönyvi számlaosztály főkönyvi számlaszámait jelölik az elemi költségvetés összeállításához kiadott Tájékoztató alapján. A kódszámok további bontására költségvetési szervi hatáskörben nincs lehetőség. Alkalmazása kötelező. II. A bérfelhasználás kimutatására szolgáló törzsadatállomány létrehozása és a megfigyelési szempontok működtetése A költségvetési szerv a rendszer indításakor kialakítja a törzsadatállomány kódszámrendszerét a fentiekben leírtak szerint. A kódszámok törzsadatállományát folyamatosan karban kell tartani, amely szintén a költségvetési szerv feladata. Az illetményszámfejtés során: — A jogviszony létesítés esetén, illetve a jelenlegi alkalmazásoknál a munkavállalókat a törzsadatok rendszerébe be kell sorolni. Ezen besorolás feltételezi, hogy a munkavállaló közalkalmazottak esetén garantált illetménye (tárgyhavi alapilletmény, szakmai szorzó, további szakképesítés miatti illetménynövekedés), köztisztviselő esetében alapilletménye és illetménykiegészítése, hivatásos állomány tagja esetében beosztási és rendfokozati illetmény, bírák, igazságügyi és ügyészségi alkalmazottak esetén alapilletmény, Munka Törvénykönyve hatálya alá tartozók esetén személyi illetmény (a továbbiakban együtt: alapilletmény) egy szakfeladaton, egy szervezeti egységen/funkción, főkönyvi számlaszámon, egy témaszámon van nyilvántartásba véve a megfigyelés szempontjából. (E bérelemekhez egy szakfeladat, szervezeti egység/funkció, főkönyvi számlaszám, témaszám rendelhető.) — Az alapilletményen kívüli besorolási illetményelemekhez (pótlékok, keresetkiegészítések, illetménykiegészítések stb.) a besorolástól eltérő szakfeladat, szervezeti egység/funkció, főkönyvi számlaszám, témaszám, megjelölhető és a rendszerbe feladható. (Ezeket a számítógépes rendszerben idegen bérelemeknek nevezzük.) — Az alapilletmény további szétbontására a rendszer lehetőséget biztosít. Ennek alkalmazása során szükség szerint minden hónapban, a havi illetményszámfejtés előtt feladható az alapilletmény más (több) szakfeladatra, szervezeti egységre/funkcióra, főkönyvi számlaszámra, témaszámra történő szétosztása %-os felosztás alapján. — A változóbér és egyéb juttatások jogcímeinek feladásakor a költségvetési szerv által kialakított kódrendszer szerinti bármely szakfeladat, szervezeti egység/funkció, főkönyvi számlaszám, témaszám megjelölhető. A szociális és családügyi miniszter 5/2001. (X. 25.) SZCSM rendelete egyes miniszteri rendeletek hatályon kívül helyezéséről

Source: https://magyarkozlony.hu/hivatalos-lapok/91cf84a88368859a5701b2e44603084289802819/dokumentumok/4c6ca999d48cc4759536864262e20c9bf031dd30/letoltes